CELEX: C2004/228/63
Language: el
Date: 2004-09-11 00:00:00
Title: Υπόθεση C-310/04: Προσφυγή του Βασιλείου της Ισπανίας κατά του Συμβουλίου της Ευρωπαϊκής Ενώσεως, που ασκήθηκε στις 22 Ιουλίου 2004

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/30
            
         Προσφυγή του Βασιλείου της Ισπανίας κατά του Συμβουλίου της Ευρωπαϊκής Ενώσεως, που ασκήθηκε στις 22 Ιουλίου 2004
   (Υπόθεση C-310/04)
   (2004/C 228/63)
   Το Βασίλειο της Ισπανίας, εκπροσωπούμενο από τον Miguel Muñoz Pérez, Abogado del Estado, με τόπο επιδόσεων στο Λουξεμβούργο, άσκησε στις 22 Ιουλίου 2004 προσφυγή ενώπιον του Δικαστηρίου των Ευρωπαϊκών Κοινοτήτων κατά του Συμβουλίου της Ευρωπαϊκής Ενώσεως.
   Το προσφεύγον ζητεί από το Δικαστήριο:
   
               —
            
            
               να ακυρώσει το κεφάλαιο 10 α του τίτλου IV του κανονισμού (ΕΚ) αριθ. 1782/2003 του Συμβουλίου, το οποίο θεσπίστηκε με το άρθρο 1, παράγραφος 20, του κανονισμού (ΕΚ) αριθ. 864/2004 του Συμβουλίου για την τροποποίηση του κανονισμού (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την προσαρμογή του λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση (1) και
            
         
               —
            
            
               να καταδικάσει το καθού όργανο στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               —
            
            
               Παραβίαση της συνθήκης ή κανόνων σχετικών με την εκτέλεσή της, διότι το Συμβούλιο παρέβη την παράγραφο 3 του Πρωτοκόλλου 4 που προσαρτήθηκε στην Πράξη περί προσχωρήσεως της Ελληνικής Δημοκρατίας στις Ευρωπαϊκές Κοινότητες, δεδομένου ότι το νέο άρθρο 110 στοιχείο β) του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, που θεσπίστηκε με τον κανονισμό (ΕΚ) αριθ. 864/2004, δεν προβλέπει ενίσχυση για την παραγωγή βαμβακιού.
            
         
               —
            
            
               Παράβαση ουσιώδους τύπου, διότι το Συμβούλιο δεν αιτιολόγησε τους λόγους για τους οποίους επέλεξε, στο νέο άρθρο 110 στοιχείο β) του κανονισμού (ΕΚ) αριθ. 1782/2003, το στάδιο του ανοίγματος της κάψας ως καθοριστικό χρονικό σημείο για τη χορήγηση της ενισχύσεως.
            
         
               —
            
            
               Κατάχρηση εξουσίας, διότι το Συμβούλιο έκανε χρήση της εξουσίας που του παρέχει η παράγραφος 6 του ως άνω Πρωτοκόλλου 4, ήτοι της διαδικασίας προσαρμογής του καθεστώτος ενισχύσεων για το βαμβάκι που προβλέπεται στο εν λόγω Πρωτόκολλο, για σκοπό διαφορετικό από τον εκεί προβλεπόμενο.
            
         
               —
            
            
               Παραβίαση της συνθήκης ή κανόνων σχετικών με την εκτέλεσή της, διότι το Συμβούλιο, με τη θέσπιση των προσβαλλομένων διατάξεων, παραβίασε γενικές αρχές του κοινοτικού δικαίου, ήτοι την αρχή της αναλογικότητας, δεδομένου ότι τα μέτρα για τη μεταρρύθμιση του καθεστώτος ενισχύσεων για το βαμβάκι αντιβαίνουν προδήλως προς τους σκοπούς που το ίδιο το Συμβούλιο έχει θέσει και ότι, επιπλέον, υπήρχαν άλλα μέτρα λιγότερο επαχθή για την επίτευξη των σκοπών αυτών, και την αρχή της δικαιολογημένης εμπιστοσύνης.
            
         
      (1)  ΕΕ L 161 της 30.4.2004, σ. 48. Διορθωτικό του εν λόγω κανονισμού στην ΕΕ L 206 της 9.6.2004, σ. 20.